Document ID: 31990R2344

ΚΑΝΟΝΙΣΜΟΣ (ΕΟΚ) αριθ. 2344/90 ΤΟΥ ΣΥΜΒΟΥΛΙΟΥ της 24ης Ιουνίου 1990 που τροποποιεί τον κανονισμό (ΕΟΚ) αριθ. 3976/87 για την εφαρμογή του άρθρου 85 παράγραφος^3 της συνθήκης σε ορισμένες κατηγορίες συμφωνιών και εναρμονισμένων πρακτικών στον τομέα των αεροπορικών μεταφορών
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 87,
την πρόταση της Επιτροπής^(1),
τη γνώμη του Ευρωπαϊκού Κοινοβουλίου^(2),
τη γνώμη της Οικονομικής και Κοινωνικής Επιτροπής^(3),
Εκτιμώντας:
ότι ο κανονισμός (ΕΟΚ) αριθ. 3976/87^(4), επιτρέπει στην Επιτροπή να κηρύξει, με κανονισμό, ανεφάρμοστες τις διατάξεις του άρθρου 85 παράγραφος 1 σε ορισμένες κατηγορίες συμφωνιών μεταξύ επιχειρήσεων, αποφάσεων ενώσεων επιχειρήσεων και εναρμονισμένων πρακτικών-
ότι αυτές οι ομαδικές εξαιρέσεις έχουν παρασχεθεί για περιορισμένο χρονικό διάστημα, το οποίο λήγει στις 31 Ιανουαρίου 1991, για να μπορέσουν οι αερομεταφορείς να προσαρμοστούν στο ανταγωνιστικότερο πλαίσιο που συνεπάγονται οι μεταβολές του καθεστώτος που ισχύει για τις ενδοκοινοτικές διεθνείς αεροπορικές μεταφορές-
ότι είναι ανάγκη να διατηρηθούν οι ομαδικές εξαιρέσεις για μία νέα μεταβατική περίοδο μετά την ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3976/87 τροποποιείται ως εξής:
1. ^Στο άρθρο 2, παράγραφος 2, προστίθεται η ακόλουθη νέα περίπτωση:
"- διαβουλεύσεις σχετικά με τα κόμιστρα εμπορευμάτων".
2. ^Στο άρθρο 3, η ημερομηνία "31 Ιανουαρίου 1991" αντικαθίσταται από την ημερομηνία "31 Δεκεμβρίου 1992".
3. ^Στο άρθρο 8, οι ημερομηνίες "30 Ιουνίου 1990" και "1η^Νοεμβρίου 1989" αντικαθίστανται από τις ημερομηνίες^"31 Δεκεμβρίου 1992" και "1η Ιουλίου 1992", αντίστοιχα.
Άρθρο 2
Ο παρών κανονισμός αρχίζει να ισχύει από την επόμενη της δημοσιεύσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιουλίου 1990.

Labels: 8
4